Държавен вестник, бр. 49, 2017 г., стр. 13

БРОЙ  49	
Д Ъ Р Ж А В Е Н  В Е С Т Н И К 	
СТР.  13  
Сочи, че за него като синдикално сдру-
жение на служителите в Министерството на 
вътрешните работи е налице правен интерес 
от оспорване на акта. Позовава се на предмета 
на дейност на сдружението и на Тълкувателно 
решение № 2 от 12.10.2010 г. на Върховния 
административен съд по тълкувателно дело 
№ 4/2009 г. Необнародваният акт създава не-
желана от правния ред и опасна привидност, 
че има правно действие и валидно регулира 
съответните обществени отношения, поради 
което за жалбоподателя е налице правен ин-
терес от обявяването на неговата нищожност. 
В представена по делото писмена защита 
излага доводи и за незаконосъобразността на 
оспорената заповед. 
Моли съда да обяви нищожността на ос-
порената Заповед № 8121з-437. Претендира 
направените по делото разноски. Жалбопода-
телят се представлява от адв. Даниел Стоянов, 
Адвокатска колегия – Велико Търново. 
2. Ответникът по жалбата – министърът 
на вътрешните работи, счита същата за не-
допустима поради липса на правен интерес, 
алтернативно – за неоснователна. 
С оспорената заповед не са засегнати ничии 
права или законни интереси, защото тя само 
доуточнява механизма на изчисляване на до-
пълнителните възнаграждения на служителите 
и дава прозрачност и разбираемост на текста 
за начина на изчисляване на допълнителните 
възнаграждения. 
Оспорената заповед е издадена от компе-
тентен орган, при издаването є не са допус-
нати нарушения на процесуалните правила и 
на материалните норми. Излага фактите по 
издаване на заповедта, както и причините, 
наложили издаването є. Регламентираното от 
чл. 179, ал. 2 във връзка с ал. 1 ЗМВР право 
на служителите на заплащане на положения 
от тях труд по време на официални празници 
и фактически използваният програмен про-
дукт за изчисляване на възнагражденията е 
следвало да бъдат синхронизирани. 
Не споделя становището на жалбоподателя 
за характера на акта като нормативен, тъй като 
актът не отговаря на кумулативните изиск­
вания на чл. 1а ЗНА. Заповедта се отнася до 
определяем кръг субекти – служителите на 
Министерството на вътрешните работи, чиято 
обща щатна численост според чл. 104, ал. 1 
от Правилника за управлението и дейността 
на Министерството на вътрешните работи 
(правилника) е 50 100 щатни бройки. 
Актът не препятства изпълнението на 
служебните задължения на служителите от 
министерството, респективно получаването 
на възнаграждение за това. Той цели син-
хронизиране на подзаконовата нормативна 
уредба с новия закон за Министерството на 
вътрешните работи. 
Моли съда да отхвърли жалбата, „с която 
се иска прогласяване на нищожност на МЗ 
№ 8121з-437 от 28.04.2016 г. в частта за при-
даденото є обратно действие и да оставите в 
сила атакуваната наредба“. 
Ответникът се представлява от главен 
юрисконсулт Райна Михайлова. 
3. Представителят на Върховната адми-
нистративна прокуратура дава заключение 
за допустимост и основателност на жалбата. 
Оспореният акт отговаря на изискванията за 
нормативен административен акт по смисъла 
на чл. 75 АПК. Същият не е обнародван, което 
е абсолютна пречка за пораждане на прав-
ните последици на подзаконовия нормативен 
акт – оспорената заповед е нищожна поради 
липса на форма. 
ІІ. Фактите по делото: 
За да се произнесе по допустимостта и ос-
нователността на жалбата, съдът установи, че: 
1. На 25.02.2011 г. в Софийския градски съд 
е регистрирано юридическо лице с нестопанска 
цел – сдружение „Синдикат на служителите 
в Министерството на вътрешните работи“. 
Основните цели на сдружението са: да „отсто-
ява и защитава трудовите, професионалните, 
социалните и гражданските права на своите 
членове“, което включва, inter alia: „отстояване 
и гарантиране на основните трудови права и 
социално-икономически интереси на члено-
вете на синдиката; постигане на справедливо 
заплащане в съответствие с професионалната 
квалификация и резултатите от извършената 
работа; спазване на нормативните изисква-
ния за труд и почивка и за компенсиране на 
положения труд“. Сдружението осъществява 
дейност в частна полза. Членове на сдруже-
нието са служители на Министерството на 
вътрешните работи – чл. 242, ал. 2 ЗМВР. 
2. На 27.06.2014 г. в „Държавен вестник“, 
бр. 53, е обнародван Закон за Министерството 
на вътрешните работи, в който: 
„Чл. 179. (1) На държавните служители 
се изплащат допълнителни възнаграждения 
за научна степен, за полагане на труд през 
нощта от 22,00 до 06,00 ч., за полагане на 
труд на официални празници и за времето 
на разположение. 
(2) Размерът на допълнителните възна-
граждения по ал. 1 и по чл. 178, ал. 1, т. 2 и 
5, условията и редът за тяхното изплащане 
се определят със заповед на министъра на 
вътрешните работи.“ 
„Чл. 187. (9) Редът за организацията и раз-
пределянето на работното време, за неговото 
отчитане, за компенсирането на работата 
на държавните служители извън работното 
време, режимът на дежурство, времето за 
отдих и почивките за държавните служите-
ли се определят с наредба на министъра на 
вътрешните работи.“